Chloracetofenonas

Chloracetofenonas, CN, fenacilo chloridas – chlorintas acetofenonas, naudojamas kaip žaliava organinėje chemijoje ir kaip lakrimatorius CN riaušių malšinimui.
Anksčiau naudotas kaip policinė priemonė demonstrantams vaikyti, nusikaltėliams suimti ir pan. Dabar chloracetofenoną vis labiau išstumia mažiau pavojingi lakrimatoriai CS, CR, OC, PAVA.

 Sinonimai 
Santrumpos ginkluotosiose pajėgose: CN [JAV], O-Salz [Vokietija], CAP [D. Britanija], Grandite [Prancūzija], ChAF (ХАФ) ir Čeriomucha (Черемуха) [TSRS].

Prekiniai pavadinimai: Tear gas, Mace, Mace CN, Curb, Phaser, перец, гражданская оборона ir kt.

Kiti cheminiai pavadinimai: .

 Sintezė 
Chloracetofenonas parduodamas komercinėje prekyboje. Jis gali būti sintetinamas naudojant Friedel-Crafts acilinimą: benzenas paveikiamas chloroacetilo chloridu, katalizatoriumi naudojant aliuminio chloridą:Nathan Levin and Walter H. Hartung (1955), ω-Chloroisonitrosoacetophenone", Org. Synth.; Coll. Vol. 3: 191
 400px

 Savybės 
Kambario temperatūroje chloracetofenonas yra balti kristalai, kvepiantys ievomis ir žydinčiomis obelimis. Techninio grynumo chloracetofenonas būna nuo šiaudų geltonumo iki pilkos spalvos. Vandenyje praktiškai netirpsta, bet gerai tirpsta įprastiniuose organiniuose tirpikliuose – chloralkanuose, anglies disulfide, alifatiniuose alkoholiuose, esteriuose, ketonuose ir benzene. Taip pat tirpsta ir kai kuriose kovinėse nuodingosiose medžiagose, pvz., iprite, fosgene, chlorpikrine, chlorciane.
Termiškai atsparus, lydosi ir distiliuojasi neskildamas. Atsparus detonacijai.

 Kovinis patvarumas 
Chloacetofenonas mažai lakus, tačiau jo garai vietovę paverčia nepraeinama be dujokaukių.
Chloracetofenono tirpalai, priklausomai nuo užkrėtimo tankio, meteorologinių ir kitų sąlygų, vietovėje gali išsilaikyti valandomis ir dienomis. Chloracetofenono tirpalas chlorpikrine su chloroformo priedu (CNS receptūra) vasarą miške išsilaiko 2 valandas, o žiemą – iki savaitės; atviroje vietovėje vasarą – apie 1 valandą, o žiemą – apie 6 valandas.Франке З. Химия отравляющих веществ. — М.:Химия, 1973. − Т.1. − 440 с.

 Toksiškumas 
Pagal įvairius paskaičiavimus chloracetofenonas (CN) yra dukart toksiškesnis už CS.

 Koncentracija (mg/m³) Poveikis 0,05–0,3 Minimali veiksminga koncentracija, per 10 s sukelia lengvą suerzinimą 0,07–0,4 Pirmas įkvėpimas sukelia sukelia dirginimą nosies gleivinėje 0,1–0,7 Kvapo pajutimo slenkstis 1,9 Koncentracija pažadina miegantį 20–50 ICt50 — koncentracija išveda iš rikiuotės apie 50 % bandomųjų
(mg·min/m³) 7 000 LCt50 — vidutinė mirtina dozė (grynas aerozolis, mg·min/m³) 14 000 LCt50 — vidutinė mirtina dozė (granata, mg·min/m³)

 Apsinuodijimo požymiai 
Chloracetofenonas – tipiškas lakrimatorius. Jis kvėpavimo takus dirgina gerokai mažiau negu CS ir OS. Pradeda veikti po 0,5–2 min., veikimo trukmė – 5–30 min. Simptomai ima dingti po 1–2 val. Buvimas CN debesyje daugiau kaip 5 min. laikomas pavojingu.

Akys. Ašarojimas ir aštrus skausmas. Į akis patekęs tirpalas gali nudeginti ir sukelti ragenos drumstumą, susilpninti regą.

Kvėpavimo takai. Dilgčiojimas nosyje, lengvas deginimas gerklėje. Nuo didelės koncentracijos – išskyros iš nosies, skausmas gerklėje, galimas apsunkintas kvėpavimas, kosulys.

Oda. Dirginantis veikimas, susidaro pūslės, panašios į nudegimo. Labiau veikia drėgną odą. C

 Riaušių malšinimo ginklas 
Chloroacetofenonas buvo ištirtas anksti, bet Pirmajame ir Antrajame pasauliniuose karuose jo nenaudojo. Buvo naudojamas JAV kariuomenės Vietnamo kare. Dėl didelio toksiškumo beveik visai išstumtas iš vartosenos mažiau pavojingo lakrimatoriaus CS.

CN vis tiekiamas sukarintoms ir policijos pajėgoms aerozolio balionėliuose, kurie vadinami Mace ('buožė') arba Tear gas ('ašarinės dujos'). Jį išstumia pipirinis purškalas (, kuris sparčiau paveikia ir greičiau sklinda negu CN.
Pavadinimas Mace paplito todėl, kad pirmasis JAV gamintojas, gaminęs CN aerozolinius balionėlius, šį žodį panaudojo kaip prekinį pavadinimą. Vėliau žodis Mace tapo bendru ašarinio veikimo aerozolinių balionėlių pavadinimu.

Chloracetofenonas kaip ir CS dirgina burnos, nosies, akių, trachėjos ir bronchų gleivines. Jo poveikis gali sukelti nualpimą, pusiausvyros ir orientacijos praradimą. Rečiau pasireiškia odos sudirginimai ir alerginis dermatitas.

Didesnės koncentracijos pažeidžia ragenos epitelį, sukelia junginės išburkimą. Žinomi bent penki atvejai, kai CN paveikti žmonės mirė nuo plaučių pažeidimų ir/ar asfiksijos.

 Nuorodos 

Kategorija:Cheminis ginklas